

TEISĖJŲ TARYBA

NUTARIMAS

**DĖL APYLINKĖS TEISMO TEISĖJO OPTIMALAUS DARBO KRŪVIO**

**NUSTATYMO METODIKOS PATVIRTINIMO**

2023 m. gruodžio 1 d. Nr. 13P-173-(7.1.2.)

Vilnius

Teisėjų taryba, įgyvendindama Lietuvos teismų vystymosi vizijos 2023-2033 m. prioritetinėje kryptyje „Tobulinti paslaugas ir procesus, užtikrinant kokybę, atvirumą inovacijoms, paslaugų orientavimą į žmogų“ numatytą priemonę „2.3 Optimalaus teisėjo darbo krūvio apskaičiavimo modelio sukūrimas“, taip pat Teisėjų tarybos 2021–2024 metų strateginių veiklos krypčių, patvirtintų Teisėjų tarybos 2021 m. vasario 26 d. nutarimu Nr. 13P-27-(7.1.2), 2.10 priemonę „Nustatyti optimalų teismo / teisėjo darbo krūvį ir sukurti teisėjų korpuso formavimo strategiją“,

n u t a r i a:

1. Patvirtinti Apylinkės teismo teisėjo optimalaus darbo krūvio nustatymo metodiką (toliau – Metodika).
2. Rekomenduoti Metodiką taikyti nuo 2023 m. gruodžio 1 d. Vilniaus miesto, Klaipėdos ir Marijampolės apylinkių teismuose, kituose apylinkių teismuose – nuo 2024 m. liepos 1 d.
3. Pavesti Nacionalinei teismų administracijai įgyvendinti priemones, reikalingas Metodikai taikyti:
   1. iki 2023 m. gruodžio 15 d. parengti teismams pavyzdinę skaičiuoklę;
   2. iki 2024 m. gruodžio 31 d. pritaikyti Lietuvos teismų informacinę sistemą.

4. Pavesti Nacionalinei teismų administracijai, praėjus vieneriems metams nuo Metodikos taikymo visuose apylinkių teismuose pradžios, atlikti Metodikos taikymo praktikos apibendrinimą ir pristatyti jį Teisėjų tarybai.

|  |  |
| --- | --- |
| Pirmininko pavaduotoja,  atliekanti pirmininko funkcijas | Egidija Tamošiūnienė |
| Sekretorius | Ramūnas Gadliauskas |

PATVIRTINTA

Teisėjų tarybos 2023 m. gruodžio 1 d. nutarimu Nr. 13P-173-(7.1.2.)

**APYLINKĖS TEISMO** **TEISĖJO OPTIMALAUS DARBO KRŪVIO**

**NUSTATYMO METODIKA**

1. **BENDROSIOS NUOSTATOS**

1. Apylinkės teismo teisėjo optimalaus darbo krūvio nustatymo metodika (toliau – Metodika) nustato apylinkės teismo teisėjo optimalaus darbo krūvio kriterijus ir jų apskaičiavimo tvarką.

2. Metodika skirta apylinkės teismo teisėjo darbo su bylomis krūviui (toliau – darbo krūvis) apibrėžti, vertinant teismų sistemai pavestoms funkcijoms įgyvendinti reikalingų žmogiškųjų išteklių poreikį, ir sprendimams dėl optimalaus apylinkės teismo teisėjų skaičiaus nustatymo, darbo krūvio apylinkių teismuose tolygumo užtikrinimo planuoti bei priimti.

3. Pagal Metodiką gali būti skaičiuojamas teisėjo, teismo pirmininko, teismo pirmininko pavaduotojo ar skyriaus pirmininko optimalus darbo krūvis.

4. Faktiniam apylinkės teismo teisėjo darbo krūviui nustatyti taikoma Teisėjų tarybos patvirtinta darbo krūvio skaičiavimo teismuose tvarka. Metodika tokio faktinio darbo krūvio skaičiavimui gali būti taikoma *mutatis mutandis* naudojant joje įtvirtintus darbo krūvio skaičiavimo kriterijus.

**II. OPTIMALAUS DARBO KRŪVIO SKAIČIAVIMAS**

5. Kriterijai, pagal kuriuos skaičiuojamas teisėjo optimalus darbo krūvis:

5.1. teisėjo gautų bylų skaičius;

5.2. bylų sudėtingumo balas, nustatytas Metodikos priede;

5.3. teisėjo (teismo pirmininko, teismo pirmininko pavaduotojo ar skyriaus pirmininko) darbo laiko, skirto jurisdikcinei veiklai, rodiklis;

5.4. teisėjo padėjėjo indėlis teisėjui vykdant jurisdikcinę veiklą.

6. Skaičiuojant metinį apylinkės teismo teisėjo optimalų darbo krūvį vertinami kalendorinių metų duomenys (toliau – ataskaitinis laikotarpis). Esant poreikiui gali būti vertinami ir trumpesnio ataskaitinio laikotarpio (žr. Metodikos 17 p.) duomenys.

7. Skaičiuojant teisėjo gautas bylas, įtraukiamos visos Lietuvos teismų informacinėje sistemoje (toliau – LITEKO) suformuotos ir teisėjui per ataskaitinį laikotarpį naudojantis LITEKO bylų skirstymo moduliu paskirtos nagrinėti civilinės, baudžiamosios ir administracinių nusižengimų bylos, įskaitant prašymus vykdymo procese, taip pat ikiteisminio tyrimo dokumentus bei teisminės mediacijos procesus (toliau kartu – LITEKO bylos). Šiame punkte nustatyta tvarka skaičiuojant bylas neįtraukiamos iki ataskaitinio laikotarpio gautos, bet neišnagrinėtos LITEKO bylos (neišnagrinėtų LITEKO bylų likutis).

8. Apylinkės teismo teisėjo, išskyrus teismo pirmininką, teismo pirmininko pavaduotoją ar skyriaus pirmininką, darbo laiko, skirto jurisdikcinei veiklai, rodiklis (toliau – darbo laiko rodiklis) yra 1 658 darbo valandos per kalendorinius metus. Nurodytas darbo laiko rodiklis nustatytas įvertinus šiuos teisėjo darbo ir poilsio (nedarbo) laikotarpius:

8.1. vidutinis metinis darbo valandų skaičius, esant penkių darbo dienų savaitei, – 2002 darbo valandos per metus (251 darbo diena per 12 mėnesių); šis valandų skaičius nustatytas pagal Lietuvos Respublikos socialinės apsaugos ir darbo ministro kasmet tvirtinamus metinius vidutinio mėnesio darbo dienų ir vidutinio mėnesio darbo valandų skaičius (vertinant 2022 metus);

8.2. apylinkės teismo teisėjas per kalendorinius metus vidutiniškai 64 darbo valandas (8 darbo dienas) skiria kvalifikacijai kelti;

8.3. apylinkės teismo teisėjo kasmetinių atostogų dienų vidurkis per kalendorinius metus yra 256 darbo valandos (32 darbo dienos);

8.4. vidutiniškai apylinkės teismo teisėjo nedarbingumo dėl ligos per kalendorinius metus laikotarpis sudaro 3 darbo dienas (24 darbo valandas).

9. Teismo pirmininko darbo laiko rodiklis yra 995 darbo valandos per kalendorinius metus. Nurodytas darbo laiko rodiklis nustatytas įvertinus teismų vidinio administravimo praktiką – apylinkės teismo pirmininkas vidutiniškai skiria 40 procentų darbo laiko teismo administracinei veiklai vykdyti (663 darbo valandas).

10. Teismo pirmininko pavaduotojo ar skyriaus pirmininko darbo laiko rodiklis yra 1244 darbo valandos per kalendorinius metus. Nurodytas darbo laiko rodiklis apskaičiuotas įvertinus teismų vidinio administravimo praktiką – apylinkės teismo pirmininko pavaduotojas ar skyriaus pirmininkas vidutiniškai skiria 25 procentus darbo laiko teismo administracinei veiklai vykdyti (414 darbo valandų).

11. Jei teisme yra gaunamos bylos iš kito teismo ar teismo rūmų ir teisėjui numatomas poreikis vykti nagrinėti bylą į kitą teismą ar teismo rūmus, darbo laiko rodiklis jurisdikcinei veiklai mažinamas įvertinus vykimo į kitą teismą ar teismo rūmus laiką pagal teismo administracijos vedamoje darbo laiko apskaitoje numatytą vykimui skirtą darbo laiką.

12. Teisėjo padėjėjo indėlis teisėjui vykdant jurisdikcinę veiklą yra išreiškiamas darbo valandomis ir vidutiniškai prilyginamas 553 darbo valandoms per kalendorinius metus.

13. Apylinkės teismo **teisėjo**, išskyrusteismo pirmininką, teismo pirmininko pavaduotoją ar skyriaus pirmininką, **optimalus darbo krūvis yra 2211 turinio vienetų (galimų paskirti gautų bylų kiekio ir jų sudėtingumo balų sandaugų suma) per kalendorinius metus.** Vertinant, ar teisėjo darbo krūvis yra optimalus, naudojama ši formulė:

∑((B1\* S1 /10)+(B2\*S2/10)+...+(BN\*SN/10))\_

1658 + 553,

kurioje:

B(1...N) – teisėjo per kalendorinius metus gautos LITEKO bylos;

S(1...N) – atitinkamos bylos sudėtingumo balas, nustatytas šios Metodikos priede;

konstanta 1658 reiškia teisėjo darbo laiko rodiklį;

konstanta 553 reiškia teisėjo padėjėjo indėlį darbo valandomis.

14. **Apylinkės teismo pirmininko optimalus darbo krūvis yra 1548 turinio vienetai (galimų paskirti gautų bylų kiekio ir jų sudėtingumo balų sandaugų suma) per kalendorinius metus.** Vertinant, ar apylinkės teismo pirmininko darbo krūvis yra optimalus, naudojama ši formulė:

∑((B1\* S1 /10)+(B2\*S2/10)+...+(BN\*SN/10))\_

995 + 553,

kurioje:

B(1…N) – teismo pirmininko per kalendorinius metus gautos LITEKO bylos;

S(1...N) – atitinkamos bylos sudėtingumo balas, nustatytas šios Metodikos priede;

konstanta 995 reiškia teismo pirmininko darbo laiko rodiklį;

konstanta 553 reiškia teisėjo padėjėjo indėlį darbo valandomis.

15. **Apylinkės teismo pirmininko pavaduotojo ar skyriaus pirmininko optimalus darbo krūvis yra 1797 turinio vienetai (galimų paskirti gautų bylų kiekio ir jų sudėtingumo balų sandaugų suma) per kalendorinius metus.** Vertinant, ar apylinkės teismo pirmininko pavaduotojo ar skyriaus pirmininko darbo krūvis yra optimalus, naudojama ši formulė:

∑((B1\* S1 /10)+(B2\*S2/10)+...+(BN\*SN/10))

1244 + 553,

kurioje:

B(1...N) – teismo pirmininko pavaduotojo ar skyriaus pirmininko per kalendorinius metus gautos LITEKO bylos;

S(1...N) – atitinkamos bylos sudėtingumo balas, nustatytas šios Metodikos priede;

konstanta 1244 reiškia teismo pirmininko pavaduotojo ar skyriaus pirmininko darbo laiko rodiklį;

konstanta 553 reiškia teisėjo padėjėjo indėlį darbo valandomis.

16. Vertinant Metodikos 13-15 punktuose nustatyta tvarka apskaičiuotą reikšmę, laikytina, kad darbo krūvis yra optimalus, kai apskaičiuota reikšmė patenka į ribas nuo 0,75 iki 1,25. Jei apskaičiuota reikšmė nepatenka į nurodytus nuokrypius, laikoma, kad darbo krūvis nesiekė optimalaus darbo krūvio (mažiau nei 0,75) arba jį viršijo (daugiau nei 1,25).

**III. BAIGIAMOSIOS NUOSTATOS**

17. Nustačius apylinkės teismo teisėjo žymius optimalaus darbo krūvio nuokrypius (vertinant 90 arba 180 kalendorinių dienų laikotarpius) ir įvertinus jų atsiradimo priežastis, teismo pirmininkas ir (ar) išorinio administravimo subjektai teisės aktų nustatyta tvarka įgyvendina priemones, siekdami užtikrinti optimalų darbo krūvį apylinkės teisme.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apylinkės teismo teisėjooptimalaus darbo krūvio nustatymo metodikospriedas

|  |  |  |  |  |  |  |  |
| --- | --- | --- | --- | --- | --- | --- | --- |
| **Civilinės bylos** | | | | | | | |
| **Eilės Nr.** | **Dokumento – bylos pagrindo tipas** | **Bylos tipas** | **Bylos potipis** | **Bylos numerio šablonas** | **Grupė bylų skirstyme** | **Grupės aprašymas (skirstymui įtakos neturi)** | **Sudėtingumo balas** |
| 1. | Ieškinys  Ieškinys (pareikštas priėmus prieštaravimus dėl pareiškimo išduoti teismo įsakymą)  Pareiškimas dėl sprendimo už akių peržiūrėjimo  Ieškinys (priėmus prieštaravimus dėl pareikšto ieškinio ir preliminaraus teismo sprendimo) | Civilinė byla | Dėl darbo teisinių santykių (ginčo teisena) | 2-[NUMERIS]-[TEISEJAS]/[METAI4]  e2-[NUMERIS]-[TEISEJAS]/[METAI4] | I grupė | Bylos dėl darbo teisinių santykių, nagrinėjamos ginčo teisenos tvarka | 100 |
| 2. | Ieškinys  Ieškinys (pareikštas priėmus prieštaravimus dėl pareiškimo išduoti teismo įsakymą)  Pareiškimas dėl sprendimo už akių peržiūrėjimo  Ieškinys (priėmus prieštaravimus dėl pareikšto ieškinio ir preliminaraus teismo sprendimo) | Civilinė byla | Dėl prievolių (ginčo teisena) | 2-[NUMERIS]-[TEISEJAS]/[METAI4]  e2-[NUMERIS]-[TEISEJAS]/[METAI4] | II grupė | Bylos, susijusios su prievolių teise, nagrinėjamos ginčo teisenos tvarka. | 70 |
| 3. | Ieškinys  Ieškinys (pareikštas priėmus prieštaravimus dėl pareiškimo išduoti teismo įsakymą)  Pareiškimas dėl sprendimo už akių peržiūrėjimo  Ieškinys (priėmus prieštaravimus dėl pareikšto ieškinio ir preliminaraus | Civilinė byla | Dėl šeimos teisinių santykių (ginčo teisena) | 2-[NUMERIS]-[TEISEJAS]/[METAI4]  e2-[NUMERIS]-[TEISEJAS]/[METAI4] | III grupė | Bylos dėl šeimos teisinių santykių, nagrinėjamos ginčo teisenos tvarka | 100 |
| 4. | Ieškinys  Ieškinys (pareikštas priėmus prieštaravimus dėl pareiškimo išduoti teismo įsakymą)  Pareiškimas dėl sprendimo už akių peržiūrėjimo  Ieškinys (priėmus prieštaravimus dėl pareikšto ieškinio ir preliminaraus | Civilinė byla | Dėl daiktinių teisių (ginčo teisena) | 2-[NUMERIS]-[TEISEJAS]/[METAI4]  e2-[NUMERIS]-[TEISEJAS]/[METAI4] | IV grupė | Bylos daiktinių teisių, nagrinėjamos ginčo teisenos tvarka. | 80 |
| 5. | Ieškinys  Ieškinys (pareikštas priėmus prieštaravimus dėl pareiškimo išduoti teismo įsakymą)  Pareiškimas dėl sprendimo už akių peržiūrėjimo  Ieškinys (priėmus prieštaravimus dėl pareikšto ieškinio ir preliminaraus | Civilinė byla | Ginčo teisena | 2-[NUMERIS]-[TEISEJAS]/[METAI4]  e2-[NUMERIS]-[TEISEJAS]/[METAI4] | V grupė | Kitos bylos, nagrinėjamos ginčo teisenos tvarka | 50 |
| 6. | Ieškinys su prašymu nagrinėti bylą dokumentinio proceso tvarka  Ieškinys (pareikštas priėmus prieštaravimus dėl pareiškimo išduoti teismo įsakymą) su prašymu nagrinėti bylą dokumentinio proceso tvarka | Civilinė byla | Dokumentinis procesas | 2-[NUMERIS]-[TEISEJAS]/[METAI4]  e2-[NUMERIS]-[TEISEJAS]/[METAI4] | VI grupė | Dokumentinio proceso tvarka nagrinėjamos bylos | 35 |
| 7. | Pareiškimas dėl teismo įsakymo išdavimo  Prašymas dėl Europos mokėjimo įsakymo išdavimo | Civilinė byla | Dėl teismo įsakymo išdavimo | L2-[NUMERIS]-[TEISEJAS]/[METAI4]  eL2-[NUMERIS]-[TEISEJAS]/[METAI4] | VII grupė | Bylos dėl teismo įsakymo išdavimo | 7 |
| 8. | Prašymas dėl faktų patvirtinimo  Prašymas dėl turto administravimo  Prašymas dėl paveldėjimo procedūrų taikymo  Prašymas dėl taikos sutarties patvirtinimo  Prašymai dėl kitų  klausimų, teismo nagrinėjamų supaprastinto proceso tvarka | Civilinė byla | Supaprastintas procesas (CPK XXXIX sk.) | 2SP-[NUMERIS]-[TEISEJAS]/[METAI4]  e2SP-[NUMERIS]-[TEISEJAS]/[METAI4] | VIII grupė | Bylos dėl faktų patvirtinimo, turto administravimo, paveldėjimo procedūrų taikymo, taikos sutarčių tvirtinimo, kiti klausimai, nagrinėjami supaprastinto proceso tvarka | 24 |
| 9. | Prašymas dėl priverstinio/būtinojo hospitalizavimo/gydymo/izoliavimo ar jų pratęsimo  Prašymas išduoti teismo leidimą dėl vaiko paėmimo | Civilinė byla | Supaprastintas procesas (CPK XXXIX sk.) | S2-[NUMERIS]-[TEISEJAS]/[METAI4]  eS2-[NUMERIS]-[TEISEJAS]/[METAI4] | IX grupė | Byla dėl teismo leidimo išdavimo priverstinai hospitalizuoti ir (ar) priverstinai gydyti, skirti būtinąjį hospitalizavimą ir (ar) būtinąjį izoliavimą ar jų pratęsimo bei bylos dėl teismo leidimų paimti vaiką iš vaiko tėvų ar kitų atstovų pagal įstatymą | 31 |
| 10. | Kitas prašymas išduoti teismo leidimą | Civilinė byla | Supaprastintas procesas (CPK XXXIX sk.) | S2-[NUMERIS]-[TEISEJAS]/[METAI4]  eS2-[NUMERIS]-[TEISEJAS]/[METAI4] | X grupė | Byla dėl teismo leidimo išdavimo | 13 |
| 11. | Prašymas dėl teisinės pagalbos pagal tarptautines sutartis  Prašymas dėl procesinių dokumentų įteikimo | Civilinė byla | Supaprastintas procesas (CPK XXXIX sk.) | E2-[NUMERIS]-[TEISEJAS]/[METAI4]  eE2-[NUMERIS]-[TEISEJAS]/[METAI4] | XI grupė | Byla dėl teisinės pagalbos pagal tarptautines sutartis | 20 |
| 12. | Prašymas dėl laikinųjų apsaugos priemonių (iki ieškinio padavimo) | Civilinė byla | Ginčo teisena | 2-[NUMERIS]-[TEISEJAS]/[METAI4]  e2-[NUMERIS]-[TEISEJAS]/[METAI4] | XII grupė | Bylos, pradėtos gavus prašymą dėl laikinųjų apsaugos priemonių taikymo iki ieškinio | 23 |
| 13. | Prašymas dėl proceso atnaujinimo | Civilinė byla | Dėl proceso atnaujinimo | A2-[NUMERIS]-[TEISEJAS]/[METAI4]  eA2-[NUMERIS]-[TEISEJAS]/[METAI4] | XIII grupė | Bylos dėl proceso atnaujinimo | 70 |
| 14. | Prašymas/pareiškimas vykdymo procese:  - Pareiškimai dėl atsakomybės už vykdomojo dokumento praradimą  - Pareiškimai dėl leidimo įeiti į skolininko būstą  - Pareiškimai dėl vykdomosios bylos nutraukimo, kai sudaroma taikos sutartis  - Pareiškimai dėl atsakomybės už perduoto saugoti turto praradimą  - Pareiškimai dėl baudų skyrimo vykdymo procese  - Pareiškimai dėl skolininko turto administravimo tvarkos nustatymo (CPK 744 straipsnis)  - Pareiškimai dėl patvarkymo nušalinti antstolį netenkinimo patvirtinimo  - Pareiškimas dėl vykdomojo rašto dublikato išdavimo  - Pareiškimas dėl išieškotojo/skolininko pakeitimo vykdymo procese  - Prašymas dėl skolininko kuratoriaus paskyrimo vykdymo procese  - Prašymas dėl skolininko dalies bendrojoje nuosavybėje nustatymo  - Pareiškimai/prašymai dėl kitų procesinių klausimų vykdymo procese, kuriuos teismas išsprendžia nutartimi | Civilinė byla | Vykdymo procese | 2VP-[NUMERIS]-[TEISEJAS]/[METAI4]  e2VP-[NUMERIS]-[TEISEJAS]/[METAI4] | XIV grupė | Vykdymo procesas ir bylos pagal antstolio prašymus | 17 |
| 15. | Pareiškimas/prašymas dėl kitų procesinių klausimų po mokumo atkūrimo plano patvirtinimo | Civilinė byla | Vykdymo procese | 2FB-[NUMERIS]-[TEISEJAS]/[METAI4]  e2FB-[NUMERIS]-[TEISEJAS]/[METAI4] | XV grupė | Vykdymo procesas ir bylos pagal antstolio prašymus | 23 |
| 16. | Pareiškimas dėl įvaikinimo | Civilinė byla | Ypatingoji teisena | N2-[NUMERIS]-[TEISEJAS]/[METAI4]  eN2-[NUMERIS]-[TEISEJAS]/[METAI4] | XVI grupė | Bylos dėl įvaikinimo (Lietuvos Respublikos civilinio proceso kodekso V dalis) | 38 |
| 17. | Pareiškimas:  Pareiškimas dėl juridinę reikšmę turinčių faktų nustatymo  Pareiškimas dėl fizinio asmens paskelbimo mirusiu ar nežinia kur esančiu  Pareiškimas dėl fizinio asmens pripažinimo neveiksniu arba ribotai veiksniu ir nepilnamečio pripažinimo veiksniu (emancipuotu)  Pareiškimas dėl globos ir rūpybos, teismo nutartis  Pareiškimas dėl civilinės būklės aktų registravimo, įrašų atkūrimo, pakeitimo, papildymo, ištaisymo ar anuliavimo  Pareiškimas dėl teisių pagal prarastus pareikštinius vertybinius dokumentus atkūrimo  Pareiškimas dėl daiktinių teisių (išskyrus bylas, nagrinėjamas pagal ginčo teisenos taisykles)  Pareiškimas dėl šeimos teisinių santykių, išskyrus bylas, nagrinėjamas ginčo teisenos tvarka pagal Lietuvos Respublikos civilinio proceso kodekso IV dalies XIX skyrių bei pirmiau nurodytus prašymus dėl šeimos teisinių santykių  Pareiškimas dėl prarastos teismo ar vykdomosios bylos atkūrimo  Pareiškimas dėl praleisto įstatymų nustatyto termino atnaujinimo | Civilinė byla | Ypatingoji teisena | 2YT-[NUMERIS]-[TEISEJAS]/[METAI4]  e2YT-[NUMERIS]-[TEISEJAS]/[METAI4] | XVII grupė | Ypatingos teisenos bylos (Lietuvos Respublikos civilinio proceso kodekso V dalis) | 50 |
| 18. | Prašymas:  Prašymas nutraukti santuoką vieno sutuoktinio prašymu  Prašymas dėl hipotekos (kilnojamojo turto įkeitimo) teisinių santykių | Civilinė byla | Ypatingoji teisena | 2YT-[NUMERIS]-[TEISEJAS]/[METAI4]  e2YT-[NUMERIS]-[TEISEJAS]/[METAI4] | XVIII grupė | Ypatingos teisenos bylos (Lietuvos Respublikos civilinio proceso kodekso V dalis) | 50 |
| 19. | Skundas dėl antstolio veiksmų  Skundas dėl notaro veiksmų  Antstolio patvarkymas perduoti skundą teismui | Civilinė byla | Ypatingoji teisena | 2YT-[NUMERIS]-[TEISEJAS]/[METAI4]  e2YT-[NUMERIS]-[TEISEJAS]/[METAI4] | XIX grupė | Ypatingos teisenos bylos (Lietuvos Respublikos civilinio proceso kodekso V dalis) | 34 |
| 20. | Pareiškimas dėl fizinio asmens bankroto bylos iškėlimo | Civilinė byla | dėl fizinių asmenų bankroto | 2FB-[NUMERIS]-[TEISEJAS]/[METAI4]  e2FB-[NUMERIS]-[TEISEJAS]/[METAI4] | XX grupė | Bylos dėl fizinio asmens bankroto | 140 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Baudžiamosios bylos** | | | | | | | |
| **Eilės Nr.** | **Dokumento – bylos pagrindo tipas** | **Bylos tipas** | **Bylos potipis** | **Bylos numerio šablonas** | **Grupė bylų skirstyme** | **Grupės aprašymas (skirstymui įtakos neturi)** | **Sudėtingumo balas** |
| 1. | Kaltinamasis aktas | Baudžiamoji byla | Pagal bendrąsias proceso taisykles | 1-[NUMERIS]-[TEISEJAS]/[METAI4] | I grupė | Bylos, nagrinėjamos pagal bendrąsias proceso taisykles | 200 |
| 2. | Kaltinamasis aktas | Baudžiamoji byla | Pagal bendrąsias proceso taisykles | N1-[NUMERIS]-[TEISEJAS]/[METAI4] | II grupė | Bylos, nagrinėjamos pagal bendrąsias proceso taisykles | 220 |
| 3. | Prokuroro pareiškimas (dėl baudžiamojo įsakymo) | Baudžiamoji byla | Dėl baudžiamojo įsakymo išdavimo | e1-[NUMERIS]-[TEISEJAS]/[METAI4] | III grupė | Bylos dėl baudžiamojo įsakymo išdavimo | 50 |
| 4. | Prokuroro pareiškimas (dėl baudžiamojo įsakymo) | Baudžiamoji byla | Dėl baudžiamojo įsakymo išdavimo | eN1-[NUMERIS]-[TEISEJAS]/[METAI4] | IV grupė | Bylos dėl baudžiamojo įsakymo išdavimo | 60 |
| 5. | Prokuroro nutarimas (dėl priverčiamųjų medicinos priemonių) | Baudžiamoji byla | Dėl priverčiamųjų medicinos priemonių | M1-[NUMERIS]-[TEISEJAS]/[METAI4] | IV grupė | Bylos nagrinėjamos pagreitinto proceso tvarka ir bylos dėl priverčiamųjų medicinos priemonių taikymo | 200 |
| 6. | Prokuroro pareiškimas (dėl pagreitinto proceso) | Baudžiamoji byla | Bylos nagrinėjamos pagreitinto proceso tvarka | 1-[NUMERIS]-[TEISEJAS]/[METAI4] | VI grupė | Bylos nagrinėjamos pagreitinto proceso tvarka | 50 |
| 7. | Prokuroro pareiškimas (dėl pagreitinto proceso) | Baudžiamoji byla | Bylos nagrinėjamos pagreitinto proceso tvarka | N1-[NUMERIS]-[TEISEJAS]/[METAI4] | VII grupė | Bylos nagrinėjamos pagreitinto proceso tvarka | 60 |
| 8. | Bausmę /baudž. poveikio priemonę vykdančios institucijos teikimas  Sveikatos priežiūros įstaigos prašymas (teikimas) dėl priverčiamųjų medicinos priemonių taikymo pratęsimo, rūšies pakeitimo ar jų taikymo panaikinimo  Nuteistojo prašymas nuosprendžio vykdymo metu  Kitų asmenų prašymas (teikimas) nuosprendžio vykdymo metu | Baudžiamoji byla | Vykdymo procese | T-[NUMERIS]-[TEISEJAS]/[METAI4] | VIII grupė | Teikimai (vykdymo procese) | 27 |
| 10. | Skundas dėl Lygtinio paleidimo iš laisvės atėmimo vietų įstaigos komisijos nutarimo  Teikimas/prašymas dėl Lygtinio paleidimo iš laisvės atėmimo vietų įstaigos komisijos nutarimo taikyti nuteistajam lygtinį paleidimą iš pataisos įstaigos patvirtinimo | Baudžiamoji byla | Vykdymo procese | TS-NUMERIS]-[TEISEJAS]/[METAI4] | IX grupė | Byla pagal skundą dėl Lygtinio paleidimo iš pataisos įstaigos komisijos nutarimo | 27 |
| 11. | Prašymas dėl tarptautinės sankcijos pripažinimo ir vykdymo  Prašymas dėl Europos tyrimo orderio  Prašymas dėl priimto tarptautinio procesinio sprendimo įteikimo | Baudžiamoji byla | Vykdymo procese | E1-[NUMERIS]-[TEISEJAS]/[METAI4] | X grupė | Byla dėl tarptautinio prašymo vykdymo | 27 |
| 12. | Prašymas dėl Europos arešto orderio išdavimo | Baudžiamoji byla | Byla dėl kreipimosi išduoti Europos arešto orderį | ES1-[NUMERIS]-[TEISEJAS]/[METAI4] | XI grupė | Dėl Europos arešto orderio išdavimo iniciavimo | 27 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Ikiteisminio tyrimo dokumentai** | | | | | | | |
| **Eilės Nr.** | **Dokumento – bylos pagrindo tipas** | **Bylos tipas** | **Bylos potipis** | **Bylos numerio šablonas** | **Grupė bylų skirstyme** | **Grupės aprašymas (skirstymui įtakos neturi)** | **Sudėtingumo balas** |
| 1. | Nutarimas atnaujinti nutrauktą IT  Nutarimas dėl elektroninių ryšių tinklais perduodamos informacijos kontrolės, jos fiksavimo ir kaupimo  Nutarimas dėl elektroninių ryšių tinklais perduodamos informacijos, išskyrus jos turinį, kontrolės ir fiksavimo  Nutarimas nutraukti IT  Nutarimas susipažinti su dokumentais (informacija)  Nutarimas atnaujinti nutrauktą IT | IT dokumentai | - | - | I grupė | Teisme gautas ikiteisminio tyrimo dokumentas, kurio tipas nutarimas | 5 |
| 2. | Pareiškimas:  Pareiškimas dėl sulaikymo arba alternatyvios sulaikymui priemonės skyrimo užsieniečiui  Pareiškimas nustatyti suėmimo terminą  Pareiškimas pratęsti KP įpareigojimą gyventi skyrium ar nesiartinti prie nukentėjusiojo  Pareiškimas pratęsti namų arešto terminą  Pareiškimas pratęsti suėmimo terminą  Pareiškimas skirti ekspertizę  Pareiškimas skirti KP  įpareigojimą gyventi skyrium  Pareiškimas skirti KP namų areštą  Pareiškimas skirti KP suėmimą | IT dokumentai | - | - | II grupė | Teisme gautas ikiteisminio tyrimo dokumentas, kurio tipas pareiškimas | 5 |
| 3. | Prašymas:  Prašymas apklausti įtariamąjį  Prašymas apklausti liudytoją (nukentėjusįjį)  Prašymas apklausti liudytoją, kuriam taikomas anonimiškumas  Prašymas apklausti liudytoją, kuriam taikomas dalinis anonimiškumas  Prašymas apklausti nepilnametį liudytoją (nukentėjusįjį)  Prašymas atiduoti įtariamąjį į ekspertizės įstaigą  Prašymas atvesdinti  Prašymas dėl asmens būsto ar tarnybinių patalpų, kurios nėra įvykio vieta, tyrimo atlikimo  Prašymas dėl leidimo skirti vaikui vidutinę priežiūros priemonę  Prašymas dėl procesinių prievartos priemonių skyrimo juridiniam asmeniui  Prašymas dėl slaptų veiksmų atlikimo  Prašymas dėl slaptų veiksmų teisėtumo patvirtinimo ir atlikimo  Prašymas dėl teisinės pagalbos  Prašymas palikti galioti nutartį skirti suėmimą ir nustatyti naują suėmimo terminą  Prašymas paskirti kardomąją priemonę – intensyvią priežiūrą  Prašymas patvirtinti procesinės prievartos priemonės teisėtumą  Prašymas pavesti asmeniui, neįtrauktam į ekspertų sąrašą, atlikti ekspertizę  Prašymas pratęsti elektroninių ryšių tinklais perduodamos informacijos kontrolės, jos fiksavimo ir kaupimo terminą  Prašymas pratęsti elektroninių ryšių tinklais perduodamos informacijos, išskyrus jos turinį, kontrolės, jos fiksavimo ir kaupimo terminą  Prašymas pratęsti įtariamojo laikymo ekspertizės įstaigoje terminą  Prašymas pratęsti laikino nuosavybės teisės apribojimo terminą  Prašymas pratęsti laikino nušalinimo nuo pareigų terminą  Prašymas pratęsti laikino teisės užsiimti tam tikra veikla sustabdymo terminą  Prašymas pratęsti procesinių prievartos priemonių taikymo juridiniam asmeniui terminą  Prašymas pratęsti slaptų veiksmų atlikimo terminą  Prašymas priimti nutartį dėl arešto skyrimo  Prašymas priimti nutartį dėl asmens kratos  Prašymas priimti nutartį dėl el. ryšio tinklais perduodamos informacijos kontrolės, jos fiksavimo ir kaupimo  Prašymas priimti nutartį dėl elektroninių ryšių tinklais perduodamos informacijos, išskyrus jos turinį, kontrolės ir fiksavimo  Prašymas priimti nutartį dėl kratos  Prašymas priimti nutartį dėl laikino nušalinimo nuo pareigų  Prašymas priimti nutartį dėl laikino teisės užsiimti tam tikrai veikla sustabdymo  Prašymas priimti nutartį dėl leidimo atlikti nusikalstamą veiką imituojančius veiksmus  Prašymas priimti nutartį dėl nusikalstamą veiką imituojančių veiksmų atlikimo termino pratęsimo  Prašymas priimti nutartį dėl palaidoto lavono ekshumavimo  Prašymas priimti nutartį dėl pašto siuntos poėmio  Prašymas priimti nutartį dėl poėmio  Prašymas priimti nutartį dėl savo tapatybės neatskleidžiančių asmenų veiksmų  Prašymas priimti nutartį dėl savo tapatybės neatskleidžiančių asmenų veiksmų atlikimo termino pratęsimo  Prašymas priimti nutartį dėl slapto sekimo  Prašymas priimti nutartį dėl slapto sekimo termino pratęsimo  Prašymas priimti nutartį pripažinti įtariamuoju  Prašymas teismui dėl informacijos panaudojimo kitoje baudžiamojoje byloje  Prašymas teismui dėl kardomosios priemonės  Prašymas teismui pratęsti ikiteisminiam tyrimui užbaigti nustatytą terminą  Prašymas/nutartis nustatyti teismingumą | IT dokumentai | - | - | III grupė | Teisme gautas ikiteisminio tyrimo dokumentas, kurio tipas prašymas | 5 |
| 4. | Skundas:  Prokuroro skundas  Skundas dėl IT teisėjo nutarties  Skundas dėl laikino sulaikymo  Teisme gautas skundas aukštesniajam teismui dėl suėmimo paskyrimo, termino pratęsimo, nepaskyrimo (BPK 131 str.)  Teisme gautas skundas dėl atsisakymo pradėti ikiteisminį tyrimą  Teisme gautas skundas dėl bylos vilkinimo  Teisme gautas skundas dėl ikiteisminio tyrimo sustabdymo  Teisme gautas skundas dėl IT teisėjo nutarties  Teisme gautas skundas dėl kitų ikiteisminio tyrimo pareigūno ar prokuroro proceso veiksmų ir nutarimų (64 str.)  Teisme gautas skundas dėl nutarimo nušalinti gynėją pagal BPK 49 str.  Teisme gautas skundas dėl nutarimo nutraukti ikiteisminį tyrimą  Teisme gautas skundas dėl prokuroro atsisakymo atlikti prašomus veiksmus (BPK 178 str.)  Teisme gautas skundas dėl prokuroro atsisakymo leisti susipažinti su IT duomenimis (BPK 181 str.)  Teisme gautas skundas dėl prokuroro nušalinimo  Teisme gautas skundas dėl prokuroro nutarimo dėl laikino nuosavybės teisės apribojimo (BPK 151 str.)  Skundas dėl apsaugos nuo smurto orderio | IT dokumentai | - | - | IV grupė | Teisme gautas ikiteisminio tyrimo dokumentas, kurio tipas skundas | 5 |
| 5. | Teismo pavedimas pagal LR BPK 287 str.  Kitas dokumentas | IT dokumentai | - | - | V grupė | Kiti teisme gauti ikiteisminio tyrimo dokumentai | 5 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Administracinių nusižengimų bylos** | | | | | | | |
| **Eilės Nr.** | **Dokumento – bylos pagrindo tipas** | **Bylos tipas** | **Bylos potipis** | **Bylos numerio šablonas** | **Grupė bylų skirstyme** | **Grupės aprašymas (skirstymui įtakos neturi)** | **Sudėtingumo balas** |
| 1. | Pareiškimas  AN protokolas | Administracinių nusižengimų byla | AN byla | A-[NUMERIS]-[TEISEJAS]/[METAI4]  eA-[NUMERIS]-[TEISEJAS]/[METAI4] | I grupė | Administracinių nusižengimų byla, kai administracinių nusižengimų teisena pradedama gavus pareiškimą dėl teisių pažeidimo arba AN protokolą | 26 |
| 2. | Pareiškimas  AN protokolas | Administracinių nusižengimų byla | AN byla | AN-[NUMERIS]-[TEISEJAS]/[METAI4]  eAN-[NUMERIS]-[TEISEJAS]/[METAI4] | I grupė | Nepilnamečio padaryto administracinio nusižengimo byla, kai administracinių nusižengimų teisena pradedama gavus pareiškimą dėl teisių pažeidimo arba AN protokolą | 19 |
| 3. | Skundas | Administracinių nusižengimų byla | Skundas dėl AN | II-[NUMERIS]-[TEISEJAS]/[METAI4]  eII-[NUMERIS]-[TEISEJAS]/[METAI4] | II grupė | Skundas dėl ne teismo tvarka priimto nutarimo administracinio nusižengimo byloje | 80 |
| 4. | pareiškimas/prašymas dėl nutarimo sankcionavimo | Administracinių nusižengimų byla | AN byla | R-[NUMERIS]-[TEISEJAS]/[METAI4]  eR-[NUMERIS]-[TEISEJAS]/[METAI4] | III grupė | administracinio nusižengimo byla dėl prašymo sankcionuoti nutarimą | 15 |
| 5. | Teikimas/prašymas | Administracinių nusižengimų byla | Vykdymo procese | A-[NUMERIS]-[TEISEJAS]/[METAI4]  eA-[NUMERIS]-[TEISEJAS]/[METAI4]  AN-[NUMERIS]-[TEISEJAS]/[METAI4]  eAN-[NUMERIS]-[TEISEJAS]/[METAI4]  II-[NUMERIS]-[TEISEJAS]/[METAI4]  eII-[NUMERIS]-[TEISEJAS]/[METAI4]  R-[NUMERIS]-[TEISEJAS]/[METAI4]  eR-[NUMERIS]-[TEISEJAS]/[METAI4] | IV grupė | Teikimas/prašymas dėl klausimų, susijusių su teismo paskirtų administracinių nuobaudų vykdymu | 15 |